Rádió Múzeum: Motorola MX1000
Retro adó vevő gyűjteményünk új gyöngyszemmel, egy Motorola MX1000 kézi adóvevővel gyarapodott !
A készüléket 1989-ben kezdték el gyártani Motorola SABER néven. Eredetileg az US Military részére lett tervezve, ennek megfelelően rendkívül strapabíró valamint vízálló készülékházat kapott. A 12 csatornás adóvevők 80MHz-es , 160MHz-es illetve 450MHz-es sávú változatban voltak rendelhetőek, létezett kijelző nélküli, illetve kijelzős, egyszerűsített vagy teljes billentyűzettel ellátott változat is.
Európában Motorola MX1000 ( illetve Stornophone 7000 ) néven került forgalomba, megmagyarázhatatlan okokból a 12 csatorna helyett 10 csatornás változatban.
A 75 x 178 x 30 mm méretű, 643g súlyú Motorola MX1000 a fenti képen két korszerű, Icom IC-F2000 valamint Motorola DP1400 kézi adó vevő társaságában látható. Bár adóteljesítménye, akkumulátor kapacitása mind három készüléknek azonos (!) , az MX1000-es - noha 27 évesen is kiváló egészségnek örvend - már csak a hozzánk hasonló rádióőrültek szívét dobogtatja meg...